b'\n_START_ARTICLE_\nLovro Hafner\n_START_SECTION_\n\xc5\xbdivljenje in delo\n_START_PARAGRAPH_\nV Ljubljani je kon\xc4\x8dal orglarsko \xc5\xa1olo leta 1901, potem je slu\xc5\xbeboval na Breznici, v \xc5\xa0entvidu nad Ljubljano in nazadnje v Preski, kjer je imel tudi trgovino in pekarno.\n_START_SECTION_\nSkladateljsko delo\n_START_PARAGRAPH_\nSkladal je cerkvene in posvetne pesmi. V Cerkvenem glasbeniku je bila leta 1907 objavljena pesem Na\xc5\xa1i Materi. Kasneje je bila objavljena \xc5\xa1e v zbirki 40 Marijinih pesmi, ki jih je zbral Stanko Premrl. Od njegovih svetnih pesmi sta poznani harmonizacija Kitice narodnih pesmi za me\xc5\xa1ani zbor in deset mo\xc5\xa1kih zborov z naslovom Fantje pojo. Nekaj njegovih pesmi je ostalo \xc5\xa1e v rokopisu oziroma so bile hektografirane in so se pele le pri posameznih dru\xc5\xa1tvenih prireditvah._NEWLINE_Glasbene prispevke je pisal \xc5\xa1e v Bogoljuba, Slovenca in Cerkvenega glasbenika.'